OpenLLM-France/wikimedia huggingface dataset:
# Ramon Maria Aldasoro

Ramon Maria Aldasoro Galartza (Tolosa, 1897ko martxoaren 20 – Habana, 1952ko otsailaren 2) euskal herritar politikari errepublikarra eta abokatua zen.

## Biografia

Madrilgo Unibertsitatean Zuzenbidea ikasi zuen eta Bilbon hasi zen lanean. Zuzendaritza eta Zientzia Sozialen Akademiako presidenteordea eta Eusko Ikaskuntza eta Bilboko El Sitio elkarteko kidea zen.
Aldasoro Donostiako Itunean parte hartu zuen. 1930ko abenduko altxamendu errepublikarra zela eta atxilotu eta Madrilera eraman zuten kartzelara. 1931ko martxoan Bizkaian Agrupación al Servicio de la República izeneko mugimenduaren sortzailea izan zen. 1936ko apirilaren 17an, Gipuzkoako Gobernadore Zibil bihurtu zen eta Foru Aldundiko Biltzar Kudeatzaile sortu eta Juan Astigarrabia atxilotu zuen.
Zenbait alderdietako kidea izan zen: hasieran Partido Republicano Autónomokoa, gero Partido Republicano Radical Socialistakoa eta azkenean Manuel Azañaren Izquierda Republicanakoa. 1931ko hauteskundetan Bizkaiko diputatu hautatu errepublikar-sozialisten zerrendan. Espainiako Gorteetako idazkaria zela Eusko Ikaskuntzak idatzitako Lizarrako Estatutua onartu zuen. 1932an Iruñean Gestoreen Estatutua idazteko bileran parte hartu zuen eta Nafarroaren parte hartzearen alde egin zuen.
1936ko Espainiako Gerra Zibila hasi eta berehala, Bizkaiko Defentsa Biltzarreko buruzagia zen eta abuztuaren 12an Irin, Gari eta Jangarrien Zuzendari Nagusi hautatu zuten.
Gero, Eusko Jaurlaritza sortu zenean, Merkataritza eta Hornikuntza Sailburu hautatu zuten. Hornikuntza mantentzeko Erresuma Batuarekin merkataritza bultzatu zuen eta komertzio-ordezkaritzak ireki zituen Bordelen, Baionan, Bartzelonan, Valentzian eta Alacanten.
Izquierda Republicana bere alderdiko buruzagiekin izandako harreman txarrak zirela eta, 1938ko otsailean alderditik bota zuten. Hala ere Eusko Jaurlaritzako kidea izaten jarraitu zuen Agirre lehendakariarekin izandako harreman estua zela eta. Bilbo galdu ondoren, Buenos Airesera eraman zuten Argentinan zeuden euskaldunak laguntzeko. Horrexegatik 1939ko abuztuan Comité Pro-Inmigración Vasca eta Euzko Deya. The Voice of the Basques sortuko zuen. 1940ko uztailaren 11n sorberriko Euskadiko Biltzar Nazionalean parte hartu zuen, abertzale ez zen kide bakarra izanik. Era berean, Aldasorok Galeuzca aldizkarian parte hartuko du.
1946an Donibane Lohizunera itzuli zen berrantolatutako Eusko Jaurlaritzan parte hartzeko. Parisen 1947ko martxoan Euskal Federalista Mugimendua eta 1949ko otsailean Consejo Federal Español del Movimiento Europeo mugimenduak sortzeko bileran parte hartu zuen.
1952ko otsailaren 2an Kuban hil zenean Ambrosio Garbisu alderdikide bihurtu zen Sailburu berria.
* Datuak: Q9066449
# Ramon Ortiz de Zarate

Ramon Ortiz de Zarate Martinez de Galarreta (Arriola, Asparrena, Araba, 1817ko martxoaren 22a - Gasteiz, Araba, 1883ko abuztuaren 12a) idazlea, legegizona, hizlaria eta euskaltzalea izan zen. Gasteizen egin zituen Zuzenbide ikasketak. Arabako kontseilari izendatu zuten 1845. urtean, eta Gasteizko udaleko prokuradore sindiko nagusi 1848an.
Consejos al pueblo vascongado argitaratzen hasi zen, Arabako tradizioak jendaurrean ezagutarazteko asmoz. Harrera ezin hobea aurkitu zuen argitalpen horrek Ortiz de Zarateren herrikideen aldetik, baina foruen aldeko idatziok kontserbadoreen eta Madrilgo Gobernu Zentralaren haserrea piztu zuten, eta argitalpenak erretiratzeko agindua eman zioten. Halere, ez zuen etsi, eta Hego Euskal Herriko foruen eta interesen alde egin zuen. El Boletín del Comercio Bilboko aldizkarian hasi zen idazten.
1858. urtean Gorteetako diputatu hautatu zuten, eta 1861ean Arabako diputatu nagusi izendatu zuen Herrialdeko Batzordeak. 1867. urtean El Fuerista egunkaria sortu zuen. Arabako matxinada karlistaren ondorioz, 1873. urtearen hasieran Frantziara erbesteratu zen, eta Karlos erregegaiaren mendeko jarri zen. 1874. urtean Oñatiko Auzitegi Goreneko lehendakari izendatu zuten.
Gerraren amaieran (1876), foruak indargabetu zituztenean, haien defentsan hasi zen berriro ere, eta diputatu hautatua izan ondoren, Madrila jo zuen. Baina Gorteetan zela, konortea galdu zuen eta Gasteiza itzuli behar izan zuen. Handik gutxira hil zen, 66 urte zituela. Lan ugari idatzi zituen, lege eta historia gaien ingurukoak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011-12-26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ (Gaztelaniaz) Auñamendi Eusko Entziklopedia. .

## Kanpo estekak

* Datuak: Q21333955
* Multimedia: Ramón Ortiz de Zárate / Q21333955
# Ramon Perellós

Fra' Ramon Rabasa de Perellós i Rocafull (Valentzia, 1637ko irailaren 17a – Valletta, 1720ko urtarrilaren 10a) Maltako Ordenako 64. Printze eta Maisu Handia izan zen 1697tik hil zen arte.
Valentziako familia noble bateko kidea izan zen eta Maltako Ordenan sartu zen hamasei urterekin. 1697an Maisu Handia izendatu zuten eta urte horretan Itsasoko Kontsulatua antolatu zuen eta tapizak eman zizkion San Joanen kokatedralari. Errusiarekin harremanak ezarri zituen eta uharteko gotorlekuak handitu zituen. Estolderia sistema berrantolatu eta uhartean bi landetxe eraiki zituen.
Ustelkeriaren aurkako neurriak hartu zituen, Mediterraneoko pirata otomandarren aurka borrokatu zuen eta Veneziako Errepublikari Otomandar Inperioaren erasoen aurka lagundu zion.

## Iruditegia

* Petri I.a tsarraren gutuna Perellós Maisu Handiari
* Perellósen armarria Maisu Handiaren jauregian, Vallettan
* Perellósen armarria, Delliako Baterian
* Perellósen biltegiak, Xatt il-Barriera, Valletta
* Perellósen monumentua San Joanen kokatedralan
* Perellósen iturria, Vallettan
* Perellós Etxea
* Oinarri oktogonaleko errota, Xewkija, Gozo
* Perellósen armarria duen pitxerra
* Datuak: Q982547
* Multimedia: Ramon Perellós i Rocafull / Q982547
# Puljuko Eremu Basatia

Pulju Eremu Basatia (finlandieraz: Puljun erämaa-alue; iparraldeko samieraz: Buljju meahcceguovlu) Enontekiö eta Kittilä udalerrien artean dagoen eremu basatia da. Beste natura eremu babestu askok inguratzen dute; hala nola, Lemmenjoki eta Pallas-Yllästunturi parke nazionalek eta Hammastunturi, Pöyrisjärvi eta Tarvantovaara eremu basatiek. Iparraldean, berriz, Øvre Anarjohka parke nazional norvegiarra dago.
Eremu basati hau, bere zingira eta mendixkengatik da ezaguna; honela, udetan zingiretako masusta ugari dagoela aprobetxatuz, bisitari asko iristen da bertako paduretara. Bertako naturaz gozatzeko iristeko bide ohikoena Nunnanen Enontekiöko herrixkatik eta Pulju herrixkatik da.
Izena, antzinatik samitarrak euren elur-oreinak hazten dituzten lekutik datorkio, Pulju mendixkatik, hain zuzen.

## Landaredia

Lehen esan bezala, zingira kopuru asko dago eremu guztian zehar eta, batez ere, hauen eta hegoaldeko tunturi txikitxoen inguruan antolatzen dira landareak. Zuhaitz eta baso nagusiak, nahastuta dauden urkidiak eta izeidi gorriak dira.

## Fauna

Bisoi amerikarrak, erbinude zuri eta arruntak bezalako harrapari txikiak dira gehiengo lurralde hotz honetan. Hala ere, ipar-katamotzak, jatunak, hartz arreak eta otsoak bezalako harrapari handiagoak ere ikus daitezke inguruetan.

### Hegaztiak

Eremu zingiratsuek, txirri antzeko hegazti-espezie asko erakartzen dituzte eta bertara gerturatzen diren bisitariek, hala nola, urre txirri arrunten doinuaz gozatzeko aukera izaten dute. Borrokalariak ere ikus daitezke euren luma dotoreekin uda garaian, kuliska pikarta, zingira-hontza eta mirotz zuria bezalako beste hegazti-espezieen konpainian.
Oro har, herrialde osoko hegazti klase desberdin gehien dagoen inguruetako bat da; basoilarrak, Enontekiöko eskandinaviako lagopodo ospetsuak eta ahatebeltzak, ahatebeltz hegalzuriak, murgilari handiak eta, ustez, Finlandiako hegazti ederrena den zerra txikiak bezalako ur-hegazti espeziak agertzen dira, esaterako, zingira inguruetan. Hego mugimendu motzak egiten dituzten belatz txikiak eta arrano beltzak bezalako harrapari beldurgarriak, bestalde, biribilak egiten ibili ohi dira zeru zabalean.

## Ikus, gainera

| Enontekiö | Nunnanen | Pasmajärvi | Pöyrisjärvi EB |

## Kanpo estekak

* Pulju Eremu Basatia (Ingelesez)
* Datuak: Q2260010

## Erreferentziak

* 1 2 3 Puljun erämaa-alue
# Pulkeria

Aelia Pulkeria (Konstantinopla, 399 - Konstantinopla, 453) Ekialdeko Erromatar Inperioko enperadorea izan zen, Eliza Katolikoak santu bihurtu zutena.

## Biografia

Arkadioren alaba zaharrena zen. Erreginorde izan zen, anaia Teodosio adinez nagusi izan arte (414-416). Teodosio aginpidean egon zen garaian, eragin handia izan zuen anaiarengan. Hura hil ondoren, Pulkeria Martziano jeneralarekin ezkondu zen, eta enperadore izendatu zuten Martziano. Bizitza aszetikoa izan zuen, eta gogor esetsi zien heretikoei.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q231919
* Multimedia: Pulcheria / Q231919
# Pulkovo aireportua

Pulkovo nazioarteko aireportua (errusieraz: Аэропо́рт Пу́лково) San Petersburgo hiria zerbitzatzen duen aireportua da, hiriaren erdigunetik 20 kilometro hegoaldera dago.
2012an 11.154.560 pertsonek erabili zuten.

## Erreferentziak

* ↑ (Ingelesez) Pulkovo aireportuaren webgunea. (Noiz kontsultatua: 2013-05-29).

## Kanpo estekak

* (Ingelesez) (Errusieraz) Aireportuaren webgunea.
* Datuak: Q690122
* Multimedia: Pulkovo Airport / Q690122
# Raymond Loewy

Raymond Loewy (Paris, 1893ko azaroaren 5a - Monte Carlo, 1986ko uztailaren 14a) frantziar estatubatuar industria diseinatzailea izan zen.
Parisen jaio zen, Austriako aita judua zuela. Lehen Mundu Gerran parte hartu zuen, zauritu egin zuten eta gerrako gurutzea jaso zuen.
1919an Estatu Batuetara iritsi zen, eta han egin zituen ibilbide profesional gehienak. 1937an, Estatu Batuetako herritartasuna jaso zuen. Logoak, autobusak, edari-makinak, botilak, hozkailuak, trenbideak, tren-makinak eta abar diseinatu zituen.

## Iruditegia

* 1946ko Lincoln Continentala
* 1953ko Studebaker Commanderra
* 1963ko Avantia
* Metroko bagoia
* (Presidents' Conference Committee) tranbia
* Le Creuset platerrak
* 1937ko Thermos flaskoa
* 1948 Midel T-54 telebista
* Elna Lotus josteko makina eramangarria
* Anscoflex II
* Leisurama etxe bat, Montauk, New Yorken
* Taberna John F. Kennedy Nazioarteko Airepourtuan
* Air Force One
* United States Coast Guard Racing Stripe logoa (1964)
* Exxon logoa

## Kanpo estekak

* Datuak: Q435509
* Multimedia: Raymond Loewy / Q435509
# Raymond Louviot

Raymond Louviot (Granges, 1908ko abenduaren 17a - 1969ko maiatzaren 14a), frantziako txirrindularia zen. Frantziako Txapelduna izan zen. Erretiratu ostean Ford-Gitane taldearen zuzendaria izan zen.

## Palmaresa

1932
* Paris-Contras
1932
* Fury le Cantal
1933
* Midiko Zirkuitua eta etapa bat
1934
* Frantziako errepideko txirrindularitza txapelketa
1935
* Niza
* Bayeux
1936
* Paris-Sedan
1937
* Paris -Soissons
1938
* Paris-Rennes
* 3. Boucles de l'Aulnen
1939
* Frantziako Tourreko etapa bat
1940
* Frantziako Kriteriuma
1941
* Paris-Nantes
1946
* Entrantes-Sur-Nohain
1947
* Plouayko Sari Nagusia
1949
* Issoire

## Kanpo estekak

Raymond Louviot - ProCyclingStats
* Datuak: Q2462212
* Multimedia: Raymond Louviot / Q2462212
# Raymond Hunter

William Raymond Hunter (Belfast, 1938ko apirilaren 3a - 2020ko abenduaren 9a) Ipar Irlandako errugbilari eta kriket jokalaria izan zen. 28 aldiz jokatu zuen Irlandako kriket selekzioan eta 10 aldiz Irlandako errugbi selekzioan. Entsegu bat sartu zuen errugbi selekzioarekin. British and Irish Lions taldearekin ere jokatu zuen.

## Erreferentziak

* ↑ Robinson, Carmel. (2020ko abenduak 10). «Former international cricketer and Rugby player Raymond Hunter dies» Portadown Times (Noiz kontsultatua: 2020-12-27).
* Datuak: Q7298874
# Raymond Kendall

Raymond Edward Kendall (Canterbury, Ingalaterra, 1933ko urriaren 5 -) Interpoleko idazkari nagusia izan zen 1985etik 2000 arte. Euskal Herriko egoera politikoari buruzko 2010eko Bruselako Adierazpenaren sinatzaileetakoa da.

## Biografia

Armadako bere zerbitzuak 1951n hasi zituen Royal Air Forcen; geroago Malaysia independentea bihurtu zen herrialdean ibili zen 1953 arte. Goi mailako ikasketei ekiteko kontzentratuta, 1953 eta 1956 artean Oxfordeko Unibertsitatean ibili zen eta bai hizkuntza modernoetan bai bertako Master of Arts deitutakoan graduatu zen. Armadara bueltatuta 1956tik 1962ra Ugandan lan egin zuen. Urte horretan Scotland Yard Berriaren Metropolitar Polizia Zerbitzuan sartu zen. Batez ere Special Branch edo "Adar Berezian" aritu zen eta Deputy Assistant Commissioner izeneko goi ardura izatera heldu zen. Erakunde britainiarrean 1986ko martxoa arte aritu zen.
Horrekin batera 1971n Interpolera pasatu zen eta Drogen gaineko zuzendari laguntzailea izan zen 1975 arte. Lau urte geroago zuzendari kargua erdietsi zuen "Intelijentzia kriminal" delako atalean. Hiru agintalditan erakunde osoaren idazkari nagusia izan zen. 1985eko urrian aukeratu zuten lehen aldiz Washington Hirian (AEB) burututako 54. Batzar orokorrean; 1990eko urrian (59. Batzar orokorra, Ottawa, Kanada) eta 1995eko urrian (64.a, Beijing, Txina) berraukeratu zuten.Orain Interpoleko Ohorezko Idazkari orokorra da. 2001eko abuztuan Europar Batasunaren Iruzurraren Kontrako Komite Behatzaileko presidente ere izendatu zuten.

## Saritua

Estatu batzuetako polizia zerbitzu edota ministerioek Kendalli dominak eta ohorezko izendapenak eman dizkiote: AEB, Bulgaria, Erresuma Batua (Queen's Police Medal), Errusia, Espainia, Finlandia, Frantzia (Ohorezko Legioaren Zalduna), Peru, Txile eta Ukrainan.

## Erreferentziak

* ↑ Comating Transnational Crime: Concepts, Activities and Responses, Frank Cass Publishers, Londres, 2001, 376–377.or.; ISBN 0-7146-5156-7.
* ↑ International Association against Drug Trafficking and Drug Abuse.
* ↑ Brighterion.com. Brighterion Kendallek San Franciscon sortutako segurtasun pribatuko konpainia da; batez ere iruzurra eta diru-zuritzearen kontra aritzen da.
* ↑ Biografia Interpolen webgunean.

## Ikus, gainera

* Interpol
* Bruselako Adierazpena

## Kanpo loturak

* (Ingelesez) Kendallen biografia Interpolen webgunean.
* Datuak: Q7298925
# Raymond Larraburu

Raymond-Eugène-Marcel Larraburu (Donibane Garazi, Nafarroa Beherea, 1797ko urtarrilaren 17a - Arganhon, Frantzia, 1875eko apirilaren 16a) politikaria izan zen.

## Biografia

Parisen zuzenbidea ikasi eta abokatu eta enpresen zuzendari moduan aritu zen, tartean Compagnie d'Assurances Générales izenekoarentzat. Parisko Guardia Nazionalaren kapitaina izan zen 1830 eta 1847 artean. Ohorezko Legioko kide izendatu zuten.
1849an Behe Pirinioetako diputatu bihurtu eta kontserbadore alderdiarekin aritu zuen. Berriro 1857an, 1863 eta 1865ean aukeratua, azken urte honetan Paueko alkate eta Behe Pirinioetako Kontseilu Orokorraren presidente orde bihurtu zen.
1869an senatuan sartu eta Napoleon III.aren alde egin zuen.

## Erreferentziak

* ↑ Frantses agirietan Raymond-Eugène-Marcel Larrabure
* ↑ Adolphe Robert eta Gaston Cougny, Dictionnaire des parlementaires français de 1789 à 1889, Paris, Bourloton, 1889, 2. liburukia, online.
* Datuak: Q3420980
* Multimedia: Raymond Larrabure / Q3420980
# Raymond Goethals

Raymond Goethals (Forest, 1921ko urriaren 7a - Brusela, 2004ko abenduaren 6a) belgikar futbolari eta futbol entrenatzailea izan zen.
Belgikako hainbat taldetan jokatu zuen atezain, eta 1957tik entrenatzen aritu zen. 1968tik 1976ra Belgikako selekzioko entrenatzailea izan zen. Belgikako, Frantziako, Portugalgo eta Brasilgo taldeak ere entrenatu zituen. Bere arrakastarik handiena Olympique Marseilla 1983ko Europako txapeldun bihurtzea izan zen.

## Palmaresa
### Entrenatzailea

Anderlecht
* Europako Futbol Errekopa: 1977–78, txapeldunordea: 1976–77
* UEFAren Europako Superkopa: 1976, 1978
* Belgikako futbol kopa: 1987–88, 1988-89, txapeldunordea: 1976-77
* Amsterdamgo txapelketa: 1976
* Parisko txapelketa: 1977
* Jules Pappaert Kopa: 1977
* Trophée national du Mérit sportif: 1978
* Bruges Matins Txapelketa: 1988

#### Sao Paulo

* Brasildar futbol txapelketako A Seriea: txapeldunordea: 1981
Standard Liège
* Belgikako futbol liga: 1981–82, 1982–83
* Belgikako futbol superkopa: 1981, 1983
* Europako Futbol Errekopa: txapeldunordea: 1981–82
* UEFAko Intertoto Kopa: 1982

#### Girondins Bordeaux

* Frantziako futbol liga: txapeldunordea: 1989–90
Marseille
* Frantziako futbol liga: 1990–91, 1991–92
* UEFAko Txapeldunen Liga: 1992–93, txapeldunordea: 1990–91
* Frantziako futbol kopa: txapeldunordea: 1990-91
Belgika
* Europako Futbol Txapelketa: brontzezko domina 1972

## Kanpo estekak

* Datuak: Q452815
* Multimedia: Raymond Goethals / Q452815
# Raymond Hernando

Raymond «Ramuntxo» Hernando, (Donibane Lohizune, 1954ko abenduaren 7a - Stavelot, 2012ko ekainaren 15a) txirrindulari laupurtarra izan zen, profesionala 1980an.

## Kirol ibilibidea

1980an profesionaletan aritu zen eta 8. amaitu zen Mallorcako Itzulian.
2012an hil zen auto istripu batean, Spa-Francorchamps zirkuiturako bidean, auto klasiko lasterketa batean parte hartzera zihoalarik.

## Palmaresa

1977
* 3. Gorlako Igoeran
1978
* Gorlako Igoera
1979
* Nafarroako Itzuliko etapa 1
* 3. Chalosseko Zirkuituan

## Sailkapen orokorra Itzuli handietan

| Itzulia | 1980 |
| Italiako Giroa | - |
| Frantziako Tourra | - |
| Espainiako Vuelta | 41. |
-: Ez zuen parte hartu Err.: Erretiratu zen

## Erreferentziak

* ↑ Raymond Hernando n’est plus

## Kanpo estekak

* Raymond Hernando - ProCyclingStats
* Datuak: Q106192323
# Raymond James Stadium

Raymond James Stadium Florida estatuko Tampa hirian dagoen amerikar futbol estadio bat da. 1998an eraiki zen eta Tampa Bay Buccaneers, USF Bulls eta Outback Bowl taldeen jokalekua da.

## Iruditegia

* Kanpoaldea.
* Barnealdea.
* Barnealdearen ikuspegi panoramikoa.
* Aireko ikuspegia.

## Kanpo estekak

* Raymond James Stadium estadioaren webgunea (Ingelesez)
* Datuak: Q1141343
* Multimedia: Raymond James Stadium / Q1141343
# Remeți

Remeți Errumaniako udalerri bat da, Maramureș konderrian. 2.981 biztanle ditu, 63,4 kilometro koadroko azaleran banatuta.

## Herriak

Udalerrian honako herriak daude:
Remeți $^{(en)}$ Piatra $^{(en)}$ Teceu Mic $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q5060861
# Remicourt (Lieja)

Remicourt (Lieja), Belgikako hegoaldeko udalerria da, Valoniako Lieja probintzian dagoena. 2011ko erroldaren arabera, 5.583 biztanle ditu.

## Erreferentziak

* ↑ Direction générale Statistique et Information économique. 2011ko errolda

## Kanpo estekak

* Datuak: Q710690
* Multimedia: Remicourt / Q710690
# Remicourt (Vosgeak)

Remicourt Frantziako udalerria da, Vosgeak departamenduan dagoena, Ekialde Handia eskualdean. 2013an 77 biztanle zituen.

## Demografia
### Biztanleria

2007an Remicourt udalerrian erroldatutako biztanleak 77 ziren. Familiak 28 ziren, horien artean 8 pertsona bakarrekoak ziren (4 bakarrik bizi ziren gizonak eta 4 bakarrik bizi ziren emakumeak), 8 seme-alabarik gabeko familiak ziren eta 12 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Erroldatutako biztanleak

### Etxebizitza

2007an 34 etxebizitza zeuden, 31 familiaren etxebizitza nagusia ziren, 1 bigarren erresidentzia bat zen eta 2 hutsik zeuden. 32 etxeak ziren eta 2 apartamentuak ziren. 31 etxebizitza nagusietatik 23 bere jabearen bizilekua ziren, 7 alokairuan okupaturik zeuden eta 1 doan lagata zegoen; 1ek bi gela zituen, 7 etxek hiru zituzten, 7 etxek lau zituzten eta 16 etxek bost zituzten. 22 etxek euren parking plaza propioa zuten azpian. 13 etxetan ibilgailu bat zegoen eta 13 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Remicourt udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 2 | 85-89 | 1 |
| 1 | 80-84 | 2 |
| 2 | 75-79 | 2 |
| 0 | 70-74 | 0 |
| 0 | 65-69 | 2 |
| 2 | 60-64 | 2 |
| 0 | 55-59 | 0 |
| 4 | 50-54 | 4 |
| 2 | 45-49 | 0 |
| 0 | 40-44 | 1 |
| 3 | 35-39 | 2 |
| 3 | 30-34 | 3 |
| 3 | 25-29 | 2 |
| 0 | 20-24 | 2 |
| 1 | 15-19 | 4 |
| 1 | 10-14 | 2 |
| 0 | 5-9 | 4 |
| 5 | 0tik 4ra | 1 |

## Ekonomia

2007an lan egiteko adina zuten pertsonak 48 ziren, horien artean 39 aktiboak ziren eta 9 inaktiboak ziren. 39 pertsona aktiboetatik 30 lanean zeuden (18 gizon eta 12 emakume) eta 9 langabezian zeuden (3 gizon eta 6 emakume). 9 pertsona inaktiboetatik 3 erretiraturik zeuden, 4 ikasten zeuden eta 2 "bestelako inaktibo" gisa sailkaturik zeuden.

### Ekonomia jarduerak

2000. urtean Remicourt udalerrian 4 nekazaritza-ustiategi zeuden, 576 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1461842
* Multimedia: Remicourt (Vosges) / Q1461842
# Remetschwil

Remetschwil Suitzako udalerria da. Argovia kantonamenduan dago, Baden barrutia barrutian. 2014an 1,991 biztanle zituen 3,88 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q64500
* Multimedia: Remetschwil / Q64500
Bellikon Künten Stetten (AG) Niederrohrdorf Oberrohrdorf Spreitenbach
# Remetské Hámre

Remetské Hámre Eslovakiako udalerri bat da, Sobranceko barrutian kokatuta. 24,59 km²ko azalera du eta 576 biztanle 2017ko datuen arabera.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q954565
* Multimedia: Remetské Hámre / Q954565